Document ID: 32008D0656

KOMISIJOS SPRENDIMAS
2008 m. liepos 28 d.
dėl pranešimų apie veikliųjų medžiagų: azimsulfurono, azoksistrobino, fluroksipiro, imazalilo, metilkrezoksimo, kalcio proheksadiono ir spiroksamino, įrašų atnaujinimo Direktyvos 91/414/EEB I priede priimtinumo ir susijusių pranešėjų sąrašo nustatymo
(pranešta dokumentu Nr. C(2008) 3855)
(Tekstas svarbus EEE)
(2008/656/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1),
atsižvelgdama į 2007 m. birželio 27 d. Komisijos reglamentą (EB) Nr. 737/2007, nustatantį pirmosios grupės veikliųjų medžiagų įtraukimo į Direktyvos 91/414/EEB I priedą atnaujinimo tvarką ir patvirtinantį tų medžiagų sąrašą (2), ypač į jo 5 straipsnį,
kadangi:
(1)
Direktyvoje 91/414/EEB nustatyta, kad, pateikus prašymą, veikliosios medžiagos įtraukimas gali būti pratęsiamas vieną ar daugiau kartų ne ilgesniam kaip 10 metų laikotarpiui.
(2)
Aktyviųjų medžiagų gamintojai, išvardinti Reglamento (EB) Nr. 737/2007 I priede, atitinkamoms ataskaitas rengiančioms valstybėms narėms pateikė pranešimus, prašydami atnaujinti tų aktyviųjų medžiagų įrašus Direktyvos 91/414/EB I priede.
(3)
Ataskaitas rengiančios atitinkamos valstybės narės įvertino pranešimus ir savo vertinimus pateikė Komisijai. Remiantis šiais vertinimais, pranešimai turėtų būti priimtini.
(4)
Komisija turėtų paskelbti gamintojų, kurių pranešimai yra priimti, pavadinimus ir adresus, kad būtų galima užmegzti kontaktus siekiant pateikti bendruosius dokumentų rinkinius,
PRIĖMĖ ŠĮ SPRENDIMĄ:
1 straipsnis
Priede išvardintų gamintojų pateikti pranešimai yra priimtini.
Šių gamintojų pavadinimai ir adresai nurodyti priede.
2 straipsnis
Šis sprendimas skirtas valstybėms narėms.
Priimta Briuselyje, 2008 m. liepos 28 d.

Labels: 0
3
1
6